মানুষের মনের থেকেও আবহাওয়ার রং আজকাল বেশি বদলাচ্ছে। কখন কী রূপ ধরবে প্রকৃতি সুন্দরী, তা বলা মুশকিল। কখনও কাঠফাটা রোদ, খুব গরম, আবার কখনও দমকা হাওয়া। এবার আলিপুর আবহাওয়া দফতরের খবরে
খুশি আপামর বাংলার মানুষ। 
আজ অর্থাৎ রবিবার সন্ধেতে বাংলার সাত জেলায় কালবৈশাখীর ঝড় আসতে চলেছে বলে জানিয়েছে আলিপুর আবহাওয়া দফতর।

এই বিষয়ে অন্যান্য খবর

দক্ষিণবঙ্গের জেলাগুলিতে বৃষ্টিপাতের সম্ভাবনা 


শনিবারই হাওয়া অফিস জানিয়েছিল, আগামী ২৪ ঘণ্টার মধ্যে বিভিন্ন জেলায় বৃষ্টি ও বজ্রগর্ভ মেঘের সম্ভাবনা রয়েছে। 
এদিন জানা গেল, পুরুলিয়া, বাঁকুড়া, পূর্ব ও পশ্চিম মেদিনীপুর, পূর্ব বর্ধমান, ঝাড়গ্রামে ৫০ থেকে ৬০ কিলোমিটার বেগে ঝড় আসতে চলেছে। তবে কলকাতায় কালবৈশাখীর প্রকোপ পড়বে কি না তা এখনই বোঝা যাচ্ছে না।
বাঙালির বৈশাখ মাস আসার আগে থেকেই কালবৈশাখীর অপেক্ষা শুরু হয়ে যায়। রবিবাসরীয় বিকেল থেকে শুরু হয়েছে প্রতীক্ষা।